喺西太平洋產生嘅熱帶風暴由日本氣象廳負責命名。另外，因為熱帶低氣壓嘅影響力不大，所以熱帶低氣壓都唔會被命名，但係反而以編號命名，並以w字母作為結尾，例如「熱帶低氣壓22w」。而凡進入或者喺菲律賓指定範圍內產生嘅熱帶氣旋，菲律賓大氣地理天文部門都會為佢哋訂立一套菲律賓名，每四年再用過一次，時不時會為一啲名作出更改，為當地作警報用途，所以同一個風暴有時會出現兩個唔同嘅名，或者一個名會俾幾個風暴用。